Siseministri KÄSKKIRI	23.02.2009nr 47L	

	
Liiklusavariis hävinud sõiduki mahakandmine ja autojäänuki 
üleandmine kindlustusandjale		

Riigivaraseaduse § 4 lõike 1 punkti 6, § 7 lõike 3 ja § 33 lõike 1, Vabariigi Valitsuse 01.08.1995 määrusega nr 283 kinnitatud „Riigivara kõlbmatuks tunnistamise, mahakandmise ja hävitamise korra“ punkti 13 ja Vabariigi Valitsuse 11.05.2004 määruse nr 185 „Siseministeeriumi põhimäärus“ § 20 lõike 2 punkti 15 alusel ning lähtudes liikluskindlustuse seaduse paragrahvidest  34 ja 37 ja Sisekaitseakadeemia 11.12.2008 taotlusest nr 3.2-3/4164-1:	
	
1.	Tunnistan kõlbmatuks ja annan loa bilansist maha kanda liiklusavarii tagajärjel hävinud Sisekaitseakadeemia mootorsõiduki Nissan Almera riikliku registreerimismärgiga 977 TPP (vla 1999, soetusaeg 22.10.1999, soetusmaksumus 142 333,00 krooni, jääkväärtus 0,00 krooni, riigivara registri registreerimisnumber 33003818) ning autojäänuki (edaspidi sõiduk) üleandmiseks Seesam Rahvusvaheline Kindlustuse Aktsiaseltsile (edaspidi kindlustusandja). 
2.	Sisekaitseakadeemial korraldada käskkirja punktis 1 nimetatud sõiduki üleandmine  kindlustusandjale ja sõiduki bilansist mahakandmine vastavalt raamatupidamist korraldavate õigusaktide nõuetele.
3.	Sisekaitseakadeemial esitada sõiduki mahakandmise akt koos varakahju hüvitamist tõendava dokumendiga ja sõiduki üleandmise-vastuvõtmise aktiga hiljemalt 5 (viie) tööpäeva jooksul peale aktide allkirjastamist Siseministeeriumi haldusosakonnale kehtetute andmete kustutamiseks riigivara registrist.
4.	Käskkirja täitmist kontrollib Siseministeeriumi haldusosakonna riigivara arvestuse vanemspetsialist Lilian Rõžkova.

(allkirjastatud digitaalselt)	
Jüri Pihl